Ο **Ρόντερικ Μέντσελ** (*λατινικό αλφάβητο : Roderich Ferdinand Ottomar Menzel*) (13 Απριλίου 1907 – 17 Οκτωβρίου 1987), ήταν Τσεχοσλοβάκος, μέλος της Γερμανικής μειονότητας, πρωταθλητής της αντισφαίρισης, δημοσιογράφος και συγγραφέας.

Πρώτα χρόνια
------------

Ο Ρόντερικ Μέντσελ γεννήθηκε στο "Ρέισμπεργκ" ("Reichenberg"), σημερινό Λίμπερετς της Τσεχίας, στη Βοημία, μια προηγμένη βιομηχανική πόλη της τότε Αυστροουγγαρίας. Ζούσε με τους γονείς του και δύο αδέλφια σε ένα τριώροφο σπίτι, ο πατέρας του Ερνστ εργαζόταν στο εργοστάσιο κατασκευής καλωδίων Felten & Guilleaume στη Βόρεια Βοημία.

Κατά τη διάρκεια των σπουδών του σε γυμνάσιο επιχειρήσεων άρχισε να παίζει ποδόσφαιρο ως τερματοφύλακας για την "RSK Reichenberg", σε ηλικία 16 ετών το 1923, έγινε βασικός στην πρώτη ομάδα. Αλλά καθώς έπαιζε και αντισφαίριση στο ίδιο επίπεδο με το ποδόσφαιρο, έπρεπε να πάρει μια σημαντική απόφαση και να εγκαταλείψει το ένα άθλημα. Επέλεξε την αντισφαίριση και σύντομα το 1925 έγινε πρωταθλητής στην Τσεχία. Την ίδια χρονιά πέθανε ο πατέρας του από καρδιακή προσβολή λόγω της περίπλοκης διπλής πνευμονίας που είχε.

Η καριέρα του στην αντισφαίριση
-------------------------------

Το 1928 ο Μέντσελ έπαιξε στο Γουίμπλετον και πρώτη φορά με την Τσεχοσλοβακία στο κύπελλο Ντέιβις εναντίον της Σουηδίας. Στον αγώνα αυτό κέρδισε τα δύο πρώτα του παιχνίδια στο απλό στη μακρά επιτυχημένη καριέρα του στο κύπελλο Ντέιβις (61 νίκες / 23 ήττες), τα οποία στην ιστορία της ομάδας της Τσεχοσλοβακίας παραμένουν αξεπέραστα. Επίσης αγωνίστηκε και με τη Γερμανία στο κύπελλο Ντέιβις του 1939.

Ο Μέντσελ επίσης κέρδισε αρκετά τρόπαια και σε άλλα τουρνουά. Το 1928 στο Πρωτάθλημα αντισφαίρισης Ανατολικής Μεσογείου ήταν πρώτος στο απλό και στο διπλό με συμπαίκτη τον  Φραντίσεκ Σοΐκα. Το 1931 κέρδισε ένα από τα πιο διάσημα πρωταθλήματα τότε, το γερμανικό ανοιχτό πρωτάθλημα τένις, και το Μόντε Κάρλο Μάστερς μόλις ένα χρόνο αργότερα. Μόλις λίγες εβδομάδες αργότερα έφτασε στα ημιτελικά του Γαλλικού Πρωταθλήματος, όπου έχασε από τον Τζόρτζιο ντε Στέφανι. Η εξαιρετική του φόρμα συνεχίστηκε καθώς κέρδισε το τουρνουά του συλλόγου Ροτ Βάις κλαμπ στο Βερολίνο.

Το 1933 και το 1934 έπαιξε στους προημιτελικούς στο γαλλικό πρωτάθλημα και το Γουίμπλεντον. Το 1934 κέρδισε το διεθνές πρωτάθλημα της Τσεχοσλοβακίας και της Αιγύπτου στο Κάιρο. Επιπλέον κέρδισε το τουρνουά στο Κάιρο τέσσερα συνεχόμενα χρόνια. Ο Α. Wallis Myers της "Ημερήσιας Τηλεγραφίας" κατέταξε τον Μέντσελ ως το νούμερο 7 κόσμο για το 1934).

Το 1935 έπαιξε στα προημιτελικά του απλού στο Αμερικανικό πρωτάθλημα και έχασε στον τελικό του διπλού μικτού με συμπαίκτρια την Κέι Στάμερς. Συμμετείχε και στο Αυστραλιανό όπεν για μοναδική φορά όπου έφτασε στα προημιτελικά του απλού, διπλού και μεικτού. Σημαντικό επίτευγμα ήταν και η συμμετοχή του στον τελικό του "Pacific Southwest Tournament" στο Λος Άντζελες το ίδιο έτος, όπου νικήθηκε από τον Ντον Μπαντζ. Το 1936 είχε πρόβλημα με την υγεία του κι αντιμετώπισε σοβαρά καρδιακά προβλήματα, για περισσότερο από ένα χρόνο αναγκάστηκε να αποχωρήσει και να ακολουθήσει θεραπευτική αγωγή. Τα πρώτα συμπτώματα των προβλημάτων υγείας του Μέντσελ εμφανίστηκαν στους προημιτελικούς του γαλλικού πρωταθλήματος όταν έπαιξε εναντίον του Μπάνι Όστιν παίκτη που κατέλαβε την πρώτη θέση στον κόσμο εκείνη την εποχή. Το αποτέλεσμα ήταν 2-1 στα σετ αλλά, ενώ αλλάζει πλευρά, έκανε λάθος και πήρε μια γουλιά από το ποτήρι του αντιπάλου του. Για δυσάρεστη έκπληξή του, ήταν ένα τζιν αντί για νερό. Ακολούθησαν αμέσως προβλήματα όρασης και ψευδαισθήσεις και ο Μέντσελ έχασε τον αγώνα. Μεγαλύτερη επιτυχία του ήταν η δεύτερη θέση στο Ρολάν Γκαρός του 1938 όπου έχασε στον τελικό του απλού από τον Ντον Μπατζ.

Όταν η Τσεχοσλοβακία καταλήφθηκε από τη Γερμανία και τον Β΄ παγκόσμιο πόλεμο ο Μέντσελ λόγω και της Γερμανικής του καταγωγής εγκαταστάθηκε μόνιμα στη Γερμανία όπου την εκπροσώπησε και σε διάφορα τουρνουά.

Λογοτεχνική σταδιοδρομία
------------------------

Ήδη όταν ήταν στην κορυφή της αθλητικής του καριέρας, συνέβαλε ως δημοσιογράφος σε πολλές εφημερίδες και περιοδικά. Τα άρθρα του δεν ήταν μόνο για τον αθλητισμό, αλλά έγραψε επίσης για τις πολυάριθμες εμπειρίες από τα ταξίδια του σε όλο τον κόσμο.

Πριν από τον Β΄παγκόσμιο πόλεμο ο Μέντσελ συνεισέφερε κυρίως στην εφημερίδα "Prager Tagblatt", όπου δεν έγραφε μόνο στην καθημερινή αθλητική στήλη έγραφε επίσης ποιήματα και για δύο χρόνια έγραφε περιστασιακά στη στήλη "Feuilleton" του "Prager Tagblatt" του Σαββάτου. Εκτός από αυτή τη μεγάλη γερμανική εφημερίδα της Πράγας, ο Menzel έγραψε επίσης στην "BZ am Mittag" και τη "Vossische Zeitung". Το 1931, δημοσίευσε το πρώτο του αθλητικό μυθιστόρημα "Der weiße Weg", το οποίο δημοσιεύθηκε επίσης στην ημερήσια εφημερίδα "Sport της Ζυρίχης" και κυκλοφόρησε στην τσεχική μετάφραση με τίτλο "Bílá cesta" ένα χρόνο αργότερα. Σύντομα ακολουθούν άλλοι τίτλοι, κυρίως από το περιβάλλον της αντισφαίρισης. Επικεντρώθηκε πλήρως στο πάθος του για το γράψιμο μέχρι το τέλος της αθλητικής του καριέρας.

Ο Μέντσελ έγραψε βιβλία όχι μόνο για τα αγαπημένα του αθλήματα (αντισφαίριση και ποδοσφαίρο), αλλά άρχισε επίσης να ασχολείται και με άλλα είδη. Μεγάλη επιτυχία ήταν το ιατρικό βιβλίο "Triumph der Medizin", το οποίο κέρδισε θαυμασμό ακόμη και μεταξύ της επαγγελματικής κοινότητας όπου συμπεριλήφθηκε στην υποχρεωτική βιβλιογραφία ιατρικών πανεπιστημίων στην Ιαπωνία. Εν τω μεταξύ, μετακόμισε στο Μόναχο, όπου άρχισε να εργάζεται ως επικεφαλής τμήματος στην εφημερίδα "Echo der Woche". Ο Μέντσελ συναντήθηκε εκεί με τη μελλοντική του σύζυγο την εικονογράφο Γιοχάνα Σιγκλέρ, που του έδωσε την ιδέα να αρχίσει να γράφει βιβλία για παιδιά.

Από τις αρχές της δεκαετίας του '60 δημοσίευσε βιβλία για τους νεότερους αναγνώστες με παραμύθια, ποιήματα και θρύλους, συχνά από την πατρίδα του. Το 1963 κέρδισε το 1ο βραβείο στον διαγωνισμό καλύτερων παιδικών βιβλίων που διοργάνωσε το Ομοσπονδιακό Γερμανικό υπουργείο εκτοπισμένων, προσφύγων και θυμάτων του πολέμου για το βιβλίο του "Die Buben am Hammersee". Ο Μέντσελ απέδειξε επίσης το δημιουργικό του ταλέντο στο ραδιόφωνο σαν παραγωγός, την τηλεόραση και το θέατρο. Το 1950 κέρδισε μαζί με τον Josef Mühlberger διαγωνισμό του "Adalbert Stifter Association" για το καλύτερο δράμα.

Συγγραφικό του έργο
-------------------

|  |  |
| --- | --- |
| Ποιητικές συλλογές
* *Zwischen Mensch und Gott* (1937)
* *Lied am Brunnenrand* (1953)

Νουβέλες
* *Ein Mann, wie neugeboren* (1942)
* *Die Männer sind so wankelmütig* (1958)
* *Die Tannhoffs 1: Als Böhmen noch bei Österreich war* (1974)
* *Die Tannhoffs 2: Der Pulverturm* (1977)
* *Die Tannhoffs 3: Die Sieger* (1981)

Ιστορικά βιβλία
* *Wunder geschehen jeden Tag* (1955)
* *Ein Herz für das Volk* (1956)
* *Sie haben die Welt verzaubert* (1967)
* *Liebe zu Böhmen* (1973)

ταξιδιωτικά βιβλία
* *Unglaublich, aber wahr!* (1940)
* *Abenteuer, Geheimnis und große Fahrt* (1953)
* *Ruhm war ihr Begleiter* (1964)
* *Adam schuf die Erde neu* (1968)

παιδικά βιβλία
* *Vom Jungen, der die Zeit verstellte* (1959)
* *Tischlein deck dich, Esel streck dich, Knüppel aus dem Sack* (1960)
* *Abenteuer auf Sizilien* (1960)
* *Der Rattenfänger von Hameln* (1961)
* *Hänsel und Gretel* (1961)
* *Till Eulenspiegel* (1962)
* *Pitt und das verzauberte Fahrrad* (1963)
* *Im Land der Perlentaucher* (1963)
* *Der wandernde Schuh* (1963)
* *Ruhm war ihr Begleiter* (1964)
* *Das Wunderauto* (1964)
* *Geheimer Treffpunkt: Waldhütte* (1964)
* *Schneewittchen* (1964)
* *Wie Kasperle die Prinzessin bekam* (1965)
* *Wie Tom den Krieg abschaffte* (1966)
* *Leo der Löwe* (1966)
* *Kitti, das Kätzchen* (1966)
* *Juri das Zauberpony* (1966)
* *Zotti der Bär* (1966)
* *Mario und Grissi* (1967)
* *Märchenreise ins Sudetenland* (1967)
* *Der fliegende Teppich* (1968)
* *Thomas, grosser Fussballheld* (1968)
* *Peter und die Turmuhr* (1968)
* *Sabu spielt die Hirtenflöte* (1968)
* *Der Vogelkönig* (1970)
* *Stärker als 1000 Pferde* (1972)
* *Neue Rübezahl-Geschichten* (1973)
* *Lockende Ferne* (1974)
* *Geheimversteck Burgruine* (1977)
* *Den Schmugglern auf der Spur* (1977)
* *Österreichische Märchen* (1978)

 | * *Schlesische Märchen* (1979)
* *Wo die Kinder wohnen* (1981)
* *Tills abenteuerliche Ferien* (1981)
* *Zwei Junge Detektive* (1982)
* *Die schönsten Märchen* (1987)

Αθλητικά βιβλία
* *Tennis ... wie ich es sehe!* (1932)
* *Tennis-Parade* (1937)
* *Geliebte Tennispartnerin* (1940)
* *Weltmacht Tennis* (1951)
* *Deutsches Tennis* (1955)
* *Tennis für dich und mich* (1957)
* *Tennislehrgang* (1963)
* *Weltmeister auf dem Eis: Kilius/Bäumler* (1963)
* *Mein Fussball und ich* (1964)
* *Spiel, Kampf, Sieg* (1965)
* *Sportregeln, die jeder kennen sollte* (1966)
* *Meine Freunde, die Weltmeister* (1966)
* *Die besten elf Skiläufer* (1972)
* *Männer gegen Eis und Wüste* (1974)
* *Die besten elf Fussballstars* (1974)
* *Die besten elf Fussballer* (1976)
* *Die besten elf Tennismeister* (1977)
* *Die besten elf Torjäger* (1977)
* *Die besten Fussballstars* (1980)
* *Goldmann-Tennis-Lexikon* (1980)
* *Elf berühmte Fußballer* (1980)
* *Die neuen Fussballgrössen* (1981)
* *Elf berühmte Fussballer* (1981)
* *Fussball – Fussball: Spieler, Trainer, Meisterschaften* (1982)
* *Berühmte Fussballstars und ihre Trainer, Manager und Fans* (1983)
* *Die jungen Fussball-Löwen* (1985)
* *Von As bis Aus* (1986)

Βιογραφίες
* *Max Reinhardt* (1959)
* *Die Großen des Sports: Sepp Maier* (1980)
* *Die Großen des Sports: Luis Trenker* (1982)
* *Die Großen des Sports: Paul Breitner* (1982)
* *Die Großen des Sports: Toni Schumacher* (1983)
* *Die Großen des Sports: Karl-Heinz Rummenigge* (1983)
* *Die Großen des Sports: Karl-Heinz Förster* (1983)
* *Die Großen des Sports: Pierre Littbarski* (1983)
* *Die Großen des Sports: Reinhold Messner* (1983)
* *Reinhold Messner. Bergsteiger und Abenteurer* (1987)

Ιατρικά βιβλία
* *Triumph der Medizin* (1950)
* *Männer, die den Krebs bekämpfen* (1953)
* *Rettung für Millionen* (1956)

Επιστημονικά βιβλία
* *Die Herren von morgen* (1963)
* *Bis ans Ende der Welt* (1971)
* *7 x 7 Weltwunder* (1972)

 |

Οικογένεια
----------

Ο Μένζελ παντρεύτηκε σε πρώτο γάμο την Άννα Μαρία Ραμπλ επίσης αθλήτρια της αντισφαίρισης και χιονοδρόμο και χώρισαν το 1937. Έπειτα παντρεύτηκε την Ερίκα Βαρντίνγκερ το 1937 και απέκτησαν 2 γιους και κόρες. Και τρίτη γυναίκα του ήταν η Γιοχάνα Σιγκλέρ που παντρεύτηκαν το 1952, απέκτησαν έναν γιο και χώρισαν το 1970. Την άνοιξη του 1983, ο Μέντσελ τραυματίστηκε σε αυτοκινητιστικό ατύχημα από το οποίο δεν ανέκτησε ποτέ πλήρως. Πέθανε στις 17 Οκτωβρίου 1987 σε νοσοκομείο του Μονάχου σε ηλικία 80 ετών.

Παραπομπές
----------

1. 1 2 3  *ITF website*.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 116886358. Ανακτήθηκε στις 12  Αυγούστου 2015.
3. 1 2 3  *Czech National Authority Database*. xx0040355. Ανακτήθηκε στις 23  Νοεμβρίου 2019.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
6. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
7. 1 2  *Czech National Authority Database*. xx0040355. Ανακτήθηκε στις 30  Αυγούστου 2020.
8. ↑  *ATP website*.
9. 1 2 3 4 5 6 7 8 9 10  old tennis-Roderich Menzel
10. ↑  Ο Ρόντερικ Μέντσελ στο κύπελλο Ντέιβις
11. ↑  "Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε. ISBN 960-85466-2-1 σελ. 380"
12. 1 2  Menzel, Roderich - Grand Slam Tennisspieler weltweit
13. ↑  "Myers Seeds Fred Perry No. 1; But Three Yanks Place", *The Lewiston Daily Sun*, 13 September 1934
14. ↑  Results Archive - Roderich Menzel - Australian Open Tennis[*νεκρός σύνδεσμος*]
15. ↑  German National Library catalogue
16. ↑  «Külföldi hírek [International news]» (στα Hungarian) (PDF). *Tennisz és Golf* (Budapest, Hungary: Egyesült Kő-, Könyvnyomda. Könyv- és Lapkiadó Rt.) **III** (11–12): 220. 6 June 1931. .

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 118216143
* **ΕΒΕ**: 217278
* LCCN: n80160196
* ISNI: 0000 0001 1033 3341
* GND: 116886358
* NKC: xx0040355
* ICCU: CUBV111370
* BNE: XX1364459

 |

 |